CELEX: 62018TN0564
Language: mt
Date: 2018-09-21 00:00:00
Title: Kawża T-564/18: Rikors ippreżentat fil-21 ta’ Settembru 2018 – Bernis et vs BĊE

3.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 436/53
            
         
      Rikors ippreżentat fil-21 ta’ Settembru 2018 – Bernis et vs BĊE
      (Kawża T-564/18)
      (2018/C 436/75)
      Lingwa tal-kawża: l-Ingliż
      
         Partijiet
      
      
         Rikorrenti: Ernests Bernis (Jurmala, il-Latvja), Oļegs Fiļs (Jurmala), OF Holding SIA (Riga, il-Latvja) u Cassandra Holding Company SIA (Jurmala) (rappreżentati: O. Behrends, M. Kirchner u L. Feddern, avukati)
      
         Konvenut: Il-Bank Ċentrali Ewropew (BĊE)
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-Deċiżjoni ECB-SSM-2018-LVABL-2 WOANCA-2018-0007 tal-11 ta’ Lulju 2018 li tirtira l-liċenzja bankarja ta’ ABLV Bank, AS;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw seba’ motivi.
      
                  1.
               
               
                  L-ewwel motiv ibbażat fuq l-allegazzjoni li l-BĊE żbaljatament assuma li r-rekwiżiti għall-irtirar tal-liċenzja kienu ssodisfatti.
               
            
                  2.
               
               
                  It-tieni motiv ibbażat fuq l-allegazzjoni li l-BĊE naqas milli jiħu inkunsiderazzjoni n-natura diskrezzjonali tad-deċiżjoni.
               
            
                  3.
               
               
                  It-tielet motiv ibbażat fuq l-allegazzjoni li l-BĊE kiser il-prinċipju ta’ proporzjonalità.
               
            
                  4.
               
               
                  Ir-raba’ motiv ibbażat fuq l-allegazzjoni li l-BĊE wettaq abbuż ta’ poter.
               
            
                  5.
               
               
                  Il-ħames motiv ibbażat fuq l-allegazzjoni li d-deċiżjoni tal-BĊE ma kinitx immotivata b’mod xieraq.
               
            
                  6.
               
               
                  Is-sitt motiv ibbażat fuq allegazzjoni ta’ ksur tar-rekwiżiti formali essenzjali.
               
            
                  7.
               
               
                  Is-seba’ motiv ibbażat fuq allegazzjoni ta’ ksur tal-prinċipju ta’ nemo auiditur.